Аймгийн Засаг даргын 2023 оны

..............сарын ................-ны өдрийн

................захирамжийн 1 дүгээр

хавсралт

ҮНЭЛГЭЭНИЙ ХОРООНЫ БҮРЭЛДЭХҮҮН

|  |  |
| --- | --- |
| Ажлын хэсгийн дарга:  | Ц.Баяржаргал (Хот байгуулалт, барилга захиалагчийн алба ОНӨААТҮГ-ийн захирал)  |
| Гишүүд:  | С.Даваадорж (Хөгжлийн бодлого, төлөвлөлт, хөрөнгө оруулалтын хэлтсийн дарга) |
|  | М.Мөнхбаяр (Хууль, эрх зүйн хэлтсийн дарга) |
|  | С.Ганцогт (Хотын захирагчийн албаны дарга) |
|  | Г.Буянхүү (Газрын харилцаа, барилга хот байгуулалтын газрын Барилга хот байгуулалтын хэлтсийн дарга) |
|  | Б.Сурмаахорол (“ЭДЦС” ТӨХК-ний ерөнхий инженер)Б.Цацрал (Иргэний хяналт хэрэглэгчийн төлөө төв ТББ)  |
|  | Иргэн Б.Батсайхан (Цагаанчулуут багийн иргэн) |
| Нарийн бичгийн дарга:  | Г.Мөнхцолмон (Хот байгуулалт, барилга захиалагчийн алба ОНӨААТҮГ-ийн хот дахин хөгжүүлэх, орон сууцны хэсгийн дарга) |

Аймгийн Засаг даргын 2023 оны

..............сарын .........-ны өдрийн

................захирамжийн 2 дугаар

хавсралт

ГЭР ХОРООЛЛЫН ГАЗРЫГ ДАХИН ТӨЛӨВЛӨН БАРИЛГАЖУУЛАХ ТӨСӨЛ ХЭРЭГЖҮҮЛЭГЧИЙГ СОНГОН ШАЛГАРУУЛАХ ҮЙЛ АЖИЛЛАГААНЫ

УДИРДАМЖ

1. **Зорилго:** Хот, суурин газрыг дахин хөгжүүлэх тухай хууль болон Барилга, хот байгуулалтын сайдын 2018 оны 46 дугаар тушаалаар батлагдсан “Гэр хорооллын газрыг дахин төлөвлөн барилгажуулах үйл ажиллагааны журам”-ын дагуу Гэр хорооллын газрыг дахин төлөвлөн барилгажуулах төсөл хэрэгжүүлэгчийг сонгон шалгаруулахад оршино.
2. **Хамрах хүрээ:** Хууль тогтоомжийн дагуу үйл ажиллагаа явуулж байгаа Монгол Улсын болон гадаадын хөрөнгө оруулалттай хуулийн этгээд төсөл боловсруулан оролцох боломжтой.
3. **Сонгон шалгаруулах хугацаа, бүртгэл:** Сонгон шалгаруулалтад оролцогчид нь төсөл боловсруулан, албан бичгийн хамт сонгон шалгаруулалтын урилгад заасан хугацаанд Хот байгуулалт, барилга захиалагчийн алба ОНӨААТҮГ-т хүргүүлнэ.
4. **Төсөлд тавигдах шаардлага:** Төсөл нь Хот, суурин газрыг дахин хөгжүүлэх тухай хуулийн 20 дугаар зүйл 20.1 дэх хэсэгт заасан шаардлагыг хангасан байна.
5. **Төсөл сонгон шалгаруулалтыг зохион байгуулах:**
	1. Төрийн албан хаагч нь үнэлгээний хорооны гишүүнээр ажиллахдаа ашиг сонирхлын зөрчилгүй гэдгээ илэрхийлсэн мэдэгдэл, “Үнэлгээний хорооны гишүүнээр ажиллахыг зөвшөөрсөн мэдүүлэг”-ийг тус тус гаргаж өгөх бөгөөд ажиллах хугацаанд хувь хүн, аж ахуй нэгж, байгууллагын хуулиар хамгаалагдсан нууцыг хадгалах үүрэгтэй.
	2. Үнэлгээний хорооны үйл ажиллагааны зохион байгуулалтын хэлбэр нь хуралдаан байна. Хуралдаанд нийт гишүүдийн 75-аас дээш хувь хүрэлцэн ирснээр хүчин төгөлдөр болно.
	3. Төсөл сонгон шалгаруулах үнэлгээний хороо нь сонгон шалгаруулалтын материалаас үнэлгээ хийж, зайлшгүй шаардлагатай мэдээллийг олж авах, дүгнэлт гаргах зэрэг чиг үүргийг хэрэгжүүлнэ.
	4. Үнэлгээний хорооны гишүүн бүр Хот байгуулалт, барилга захиалагчийн албанаас баталсан сонгон шалгаруулалтын баримт бичигт тусгагдсаны дагуу төсөл хэрэгжүүлэх санал нь ерөнхий шаардлагыг хангасан эсэхийг магадалж, үнэлгээний шалгуур үзүүлэлт, дэд үзүүлэлт тус бүрээр оноо тавьж үнэлгээ хийнэ.
	5. Бүх гишүүдийн нийт үнэлгээг жигнэн нэгтгэх замаар 100 онооноос дундаж оноог тооцож гаргана. Сонгон шалгаруулалтад 60 ба түүнээс дээш оноо авсан оролцогч этгээдийг шалгаруулна.
	6. Үнэлгээний хороо нь сонгон шалгаруулалтад ирүүлсэн санал бүрт үнэлгээ өгөх ба сонгон шалгаруулалтын материал хүлээн авсан сүүлийн өдрөөс хойш ажлын 15 хоногт багтааж хуралдаж тухайн өдрөө дүгнэлт гаргана.
	7. Үнэлгээний хорооны шийдвэр нь сонгон шалгаруулалтын баримт бичгийн дагуу үнэлсэн холбогдох маягт, сул ба давуу тал, бусад үндэслэлийг тусгасан дүгнэлтээс бүрдэнэ.
	8. Сонгон шалгаруулалтын баримт бичгийн дагуу бэлтгэн ирүүлсэн төсөл хэрэгжүүлэх саналын гадаад битүүмжлэлийг Хот байгуулалт, барилга захиалагчийн алба ОНӨААТҮГ хариуцах бөгөөд дотоод битүүмжлэл болон хурлын үйл ажиллагаатай холбоотой үүссэн аливаа асуудлаар үнэлгээний хорооны нарийн бичгийн дарга санал хураалгах эрхтэй бөгөөд гишүүдийн олонхын саналыг үндэслэн шийдвэрлэнэ.